Noscant omnes qui præsentem paginam uiderint quod Martinus et Belinus Li Tixerant de Fixeio fratres, laude et assensu uxorum suarum et filiorum suorum dederunt perpetuo in elemosinam libere et sine seuitio Domui Dei de Breschon unam petiam terræ, sitam ad Cheuiere iuxta uiam quæ tendit ad Clemence: et propter hoc fratres prædictæ domus fecerunt eos participes orationum suarum et de bonis prædictæ domus receperunt septem libras et quinque solidos diuionenses. Actum est hoc in præsentia Aimonis tunc magistri, laude et assensu fratrum et sororum prædictæ domus, ad maiorem uero roboris firmitatem ad preces utriusque partis. J... decanus diuionensis præsentem paginam suo sigillo roborauit anno Verbi incarnati m° cc° XIII° mense augusti quo hac facta sunt et etiam in recognitione doni suprascripti prædicta Domus debet tam eis quam heredibus eorum sex denarios censuales in argento sine emenda et occasione ut magis teneantur garantire.